Sizamjezisa Kalukhuni Uhulumende WeZanu PF: G8
Umanyano lo ukhuthaze amazwe ase Africa ukuthi athathele uhulumende kaMugabe amanyathelo aqinileyo
Umanyano weG8 lamuhlaukhuthaze amazwe ase Africa ukuthi athathele uhulumende kaMongameli Robert Mugabe amanyathelo aqinileyo ukuze kulungisiswe udaba lweZimbabwengokuphangisa. Linkuthazo iphume emhlanganweni ophakathi kwamazwe aphucukileyoabumba i Group of 8 oqhutshelwa kwele Japan lamazwe eAfrica abalisa iSouth Africa, Ethiopia, Algeria, Ghana Nigeria, Tanzania, leSenegal. Lumhlanganoohlaziya ubudlelwano kwezamabhizimusi phakathi kwamazwe aphucukileyo lawe Africa, uqale lamuhla njalo uphela ngoLwesithathu. Udabalokuqonga kwentengo yokudla leyamafutha ezimota emhlabeni jikelele luzaphathwakabanzi kulumhlangano. Amazwe aphansi kweG8 laweAfrica avumelene ukuthi ngempela inkingayaseZimbabwe sifike kuzinga elibi kakhulu. Kodwa amazwe eAfrica abikwa ethe kasekeli ukujeziswakweZimbabwe. Umgcinisihlalo weAfrican Union njalo engumongameli weTanzania uMnu Jakaya Kikweteutshele lumhlangano ukuthi okudingakalayo eZimbabwe yikuthi ibandlaleMDC leleZanu PF ahlale phansi abumbe uhulumende womanyano, okungumbono osekelwe ngumongameli Thabo Mbeki wakwele South Africa lenye inkokheli yeAfricaekulo umhlangano. Kodwa inkokheli yeMelika, Bhilathane leGermany ithi izakwethulela uhulumende kaMugabe ezinye njalo izijeziso ngoba engangenangaembusweni ngentando kazulu. Amazwe aphansi kwe G8 abalisa iMelika, Bhilithani, Canada, Japan, France, Germany, Italy leRussia. Ele Italy lona libikwa kuyilolodwa ilizwe elingaphansi komanyano we G8 elithe kalisekeli izijeziso zenotho,lisithi lisekela imizamo yokumanyanisa iZanu PF leMDC kube lohulumendewomanyano elizweni. I United Nations Security Council yona ihlangana kusasaihluza udaba lokuthi i United Nations yethulele uhulumende kaMugabe izijezisona kumbe hatshi. Ekhuluma lephephandaba lebulenjini iReuters lamuhla umsekeli kamphathintambo obona ngokwethulwa kwemibiko elizweni uMnu Bright Matonga uthe amazwe omhlaba ebotshiyana lomongameli Mugabe njalo engabongenela kudaba lweZimbabwe. Ingcwethi ecubungula ezombusazwe uMnu George Mkhwananzi uthiamazwe eAfrica aphikisa ukwethulelwa eleZimbabwe izijeziso eziqinileyo ngobaekunanzelela ukuthi izijeziso lezi zilakho ukuphazamisa hatshi uhulumendekaMugabe kuphela kodwa izwekazi leAfrica jikelele.